**Obrazloženje**

*-razloga i ciljeva donošenja Statuta Općine Privlaka*

U članku 8. Zakona o lokalnoj i područnoj samoupravi („Narodne novine“ broj [33/01](http://www.zakon.hr/cms.htm?id=260), [60/01](http://www.zakon.hr/cms.htm?id=261), [129/05](http://www.zakon.hr/cms.htm?id=262), [109/07](http://www.zakon.hr/cms.htm?id=263), [125/08](http://www.zakon.hr/cms.htm?id=264), [36/09](http://www.zakon.hr/cms.htm?id=265), [36/09](http://www.zakon.hr/cms.htm?id=266), [150/11](http://www.zakon.hr/cms.htm?id=267), [144/12](http://www.zakon.hr/cms.htm?id=268), [19/13](http://www.zakon.hr/cms.htm?id=285), [137/15](http://www.zakon.hr/cms.htm?id=15727), [123/17](https://www.zakon.hr/cms.htm?id=26157)), navodi se da općina ima Statut.

Statutom se podrobnije uređuje samoupravni djelokrug općine, grada, odnosno županije, njena obilježja, javna priznanja, ustrojstvo, ovlasti i način rada tijela, način obavljanja poslova, oblici konzultiranja građana, provođenje referenduma u pitanjima iz djelokruga, mjesna samouprava, ustrojstvo i rad javnih službi, oblici suradnje jedinica lokalne, odnosno područne (regionalne) samouprave te druga pitanja od važnosti za ostvarivanje prava i obveza.

U „Narodnim novinama“ broj 123/17 od 12.12.2017. objavljen je Zakon o izmjenama i dopunama Zakona o lokalnoj i područnoj (regionalnoj) samoupravi. U završnoj odredbi (članak 34.) propisano je da Zakon stupa na snagu prvoga dana od dana objave u »Narodnim novinama«. Prema tome, Zakon je stupio na snagu 13.12.2017.

Člankom 33. Zakona propisano je da su jedinice lokalne i područne (regionalne) samouprave dužne uskladiti svoje statute i druge opće akte s odredbama toga Zakona u roku od 60 dana od dana stupanja na snagu ovoga Zakona. Ovaj rok istječe 11.2.2018.

U Nacrtu statuta crvenom bojom označene izmjene učinjene temeljem posljednjih izmjena ZOLIP(R)S-a.

S obzirom da rok za usklađenje sa zakonskim izmjenama istječe 11. veljače 2018. godine ., savjetovanje će se provesti u razdoblju kraćem od 30 dana.